Jun 23,2016
ఎల్‌ఐసీ నుంచి 'మౌలిక' నిధి
               న్యూఢిల్లీ: మౌలిక రంగ కంపెనీలు సులభంగా రుణాలు పొందడానికి వీలుగా 'భారతీయ జీవిత బీమా సంస్థ' (ఎల్‌ఐసీ) ప్రత్యేక 'రుణ వితరణ వద్ధి నిధి'ని ఏర్పాటు చేయనుంది. కేంద్ర ఆర్థిక శాఖ కార్యదర్శి శక్తికాంత దాస్‌ ఈ విషయాన్ని వెల్లడించారు. ఈ నిధిని త్వరలోనే అందుబాటులోకి తెస్తూ ఎల్‌ఐసీ ఒక ప్రకటన చేయనుందని ఆయన వివరించారు. కాగా ఇది అందుబాటులోకి వస్తే మౌలిక వసతుల కంపెనీల వారు చౌక వడ్డీతో అప్పులు పొందవచ్చని తెలిపారు. సదరు కంపెనీలు ఈ నిధిని వినియోగించుకుంటే రేటింగ్‌లో (-) ఏఏఏ స్థాయిలో ఉన్న సంస్థల వారు ఏఏఏ స్థాయికి దీటుగానే రుణాలు తీసుకోనే వెసులుబాటు లభిస్తుందని తెలిపారు. క్రితం బడ్జెట్‌లో ఇదే విషయాన్ని మంత్రి అరుణ్‌ జైట్లీ ప్రకటించిన విషయాన్ని ఆయన ఈ సందర్భంగా ఉదహరించారు. దీంతో మౌలిక కంపెనీలు ఎదుర్కొంటున్న రుణ సమస్య తీరనుంది.
మీ స్నేహితులకు రికమెండ్ చెయ్యండి